આ બેઠકમાં શહેર કોંગ્રેસના ઈન્ચાર્જ સિદ્ધાર્થ પટેલે તમામ ઉમેદવારોને વ્યક્તિગત રીતે નહીં પણ એક ટીમ કોંગ્રેસ તરીકે ચૂંટણી લડવા માટે આહ્વાન કર્યું હતું. આ બેઠકમાં શહેર પ્રમુખ ચેતન રાવલે પક્ષના ઉમેદવારોને તેમજ વોર્ડ પ્રમુખોને આક્રમકતાથી ચૂંટણી લડીને જીતવા માટે સૂચના આપી હતી. તેમણે જણાવ્યું હતું કે પ્રજાને મત આપવા છે પરંતુ મતદારોને મતદાન મથક સુધી લઈ જવાની જવાબદારી સૌએ સાથે મળીને ઉપાડવાની છે. તેમજ ચૂંટણી વ્યવસ્થામાં કોઈ કચાશ ના રહી જાય તે માટેની પણ તમામને તાકીદ કરાઈ હતી.